Document ID: 32011R1215

РЕГЛАМЕНТ (ЕС) № 1215/2011 НА СЪВЕТА
от 24 ноември 2011 година
за изменение на Регламент (ЕО) № 131/2004 на Съвета относно определени ограничителни мерки по отношение на Судан
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 215, параграф 1 от него,
като взе предвид Решение 2011/423/ОВППС на Съвета от 18 юли 2011 г. относно ограничителни мерки срещу Судан и Южен Судан и за отмяна на Обща позиция 2005/411/ОВППС (1), прието в съответствие с дял V, глава 2 от Договора за Европейския съюз,
като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
като има предвид, че:
(1)
На 30 май 2005 г. Съветът прие Обща позиция 2005/411/ОВППС (2) относно ограничителните мерки срещу Судан.
(2)
На 18 юли 2011 г. Съветът прие Решение 2011/423/ОВППС относно ограничителни мерки срещу Судан и Южен Судан и за отмяна на Обща позиция 2005/411/ОВППС. Решение 2011/423/ОВППС измени обхвата на ограничителните мерки, наложени от отменената Обща позиция 2005/411/ОВППС.
(3)
Поради това Регламент (ЕО) № 131/2004 (3) на Съвета следва да бъде съответно изменен.
(4)
За да се осигури ефективността на мерките, предвидени в настоящия регламент, той трябва да влезе в сила незабавно след публикуването му,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 131/2004 на Съвета се изменя, както следва:
1.
Заглавието се заменя със следното:
2.
Член 2 се заменя със следното:
„Член 2
Забраняват се:
а)
предоставянето на техническа помощ, свързана с военни дейности и доставката, производството, поддръжката и употребата на оръжия и свързаните с тях материали от всякакъв вид, включително оръжия и боеприпаси, военни превозни средства и оборудване, паравоенно оборудване и резервни части за посоченото, пряко или косвено нa всяко лице, образувание или орган във или за използване в Судан или в Южен Судан;
б)
предоставянето на финансиране или финансова помощ, свързана с военни дейности, включително по-специално безвъзмездна помощ, заеми и застраховане на експортно кредитиране, за продажба, доставка, прехвърляне или износ на оръжия и свързани с тях материали или за предоставяне на съответна техническа помощ, пряко или косвено на всяко лице, образувание или орган във или за използване в Судан или в Южен Судан.“
3.
В член 4, параграф 1 се вмъква следната буква:
„д)
подкрепа на процеса на реформа на сектора на сигурността в Южен Судан.“
4.
Член 5 се заменя със следното:
„Член 5
Членове 2 и 3 не се прилагат за защитно облекло, включително бронирани жилетки и военни каски, изнесени временно за Судан или за Южен Судан от персонала на ООН, персонала на Съюза или на неговите държави-членки, представителите на медиите, хуманитарните работници и работниците в областта на развитието и свързания с тях персонал, само за тяхно лично ползване.“
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 ноември 2011 година.

Labels: 18
3
5